Stor test av julebrus 2016

— En god julebrus bør skille seg litt ut fra brusen man drikker ellers i året, mener panelet.

17 JULEBRUS UNDER LUPEN: Vi har foretatt et utvalg av alle de julebrusene som er å få tak i norske butikker før jul. Hvilke faller best i smak hos vårt smakspanel? Resultatet får du her.

28. nov. 2016 08:36 Sist oppdatert 28. november 2016

Julebrustradisjonen står sterkt i Norge. Er du trønder har du kanskje én favoritt, er du fra Vestlandet skal den helst være rød i fargen, østafjells sverger mange til den gylne, brune sorten.

Hvilken julebrus er din favoritt? Stem i pollen nederst i saken.

En av årets testdeltagere sier:

— Det er så spennende når julebrusen kommer i butikken. Jeg liker best glassflaske. Det å holde den i hånden, øyeblikket rett før jeg vipper av korken og skal drikke av tuten: Det er julestemning for meg, sier Aurora (12).

Fakta Slik testet vi: Vi har kjøpt julebrus i Oslo og omegn på Jacobs, Coop Obs Hypermarked og Rema i perioden 19 - 23 november. Noe av utvalget fikk vi tilsendt direkte fra bryggeri eller hentet på bryggeriets lager.Vi har foretatt et utvalg av de ulike julebrusene som er på markedet.Brusen ble oppbevart kjølig før testingen og presentert i nøytrale glass for testpanelet. De fikk altså ikke vite hvilke produkter de smakte på.Under bedømmingen ble det lagt vekt på lukt, smak, farge og julefølelse. Vis mer

17 ulike julebrus

I år har vi tatt turen til Marianne Mørks teaterskole i Ski i Akershus. For tiden øver skolen til årets store juleforestilling der alle 140 elevene deltar.

Midt i innspurten med teaterkostymer, replikker, dans— og sangnumre får vi låne fire skuespillere i alderen 11 til 17 år og en skuespillermamma til å smake seg gjennom vårt utvalg av julebrus.

SNART KLAR FOR JULEFORESTILLING: Kun kort tid igjen før denne gjengen fra Marianne Mørks teaterskole skal stå på scenen eller bidra i kulissene. Fra venstre: Matilde, Aurora, May Rita, Siren og Aleksander, Kristine Grue Langset

Dedikerte går de til oppgaven og smaker seg systematisk gjennom hele 17 sorter julebrus. Det legges vekt på synsinntrykk, lukt og selvfølgelig aller mest: smak.

— En god julebrus bør skille seg litt ut fra brusen man drikker ellers i året, mener panelet.

Ved hvilke anledninger de drikker julebrus?

Til julemat, kaker eller når vi bare skal kose oss, svarer de.

— Jeg liker å spare meg, vente med julebrusdrikking til litt uti desember, forteller Matilde (17).

- Med så mye julebrus håper jeg å kunne få min første rap i dag, sier Siren - og ettermiddagens første latterkule ruller over gjengen i sofaen.

SMAKER SEG GJENNOM: 17 sorter julebrus, alle presentert i nøytrale glass, skal til pers og får dommen fra årets julebruspanel: fra venstre: Aurora (12), Siren (11) Matilde (17) og Aleksander (12). Kristine Grue Langset

Rød farge er finest

Julebrus bør være rød, men det er de brune som er best, mener panelet.

— Fra barndommen er jeg vant til rød, det var ikke mye brun julebrus oppi nord. Men som voksen synes jeg de røde ofte blir klissete og for søte, sier May Rita Heggelund.

- Vi skal feire jul hos mormor i år, hun kjøper inn litt ulike smaker, forteller Aleksander.

Fakta Dette er testpanelet Matilde Myhre (17) fra Ski. Hennes personlige favoritt var Hamar Lillehammer julebrus, dernest Trio julebrus.Aurora Barkenæs Ebeltoft (12) fra Vinterbro. Hennes personlige favoritt var Hamar Lillehammer julebrus, dernest CB julebrus.Aleksander Ødegaard (12) fra Ski. Hans personlige favoritt var Hamar Lillehammer julebrus, dernest Trio julebrus.Siren Heggelund (11) fra Kolbotn. Hennes personlige favoritt var Hamar Lillehammer julebrus, dernest Trio julebrus.May Rita Heggelund (45) fra Kolbotn. Hennes personlige favoritt var CB, dernest Hamar Lillehammer julebrus. Vis mer

Her er testresultatene

Glass nummer seks smakte aller best hos panelet og fikk en sekser på terningen hos fire av fem stykker.

Der befant julebrusen fra Hamar Lillehammer seg. Andreplassen ble kapret av en julebrus som skilte seg sterkt ut fargemessig.

— Jeg gruer meg til å smake på den, sa panelets eldste.

— Den minner om halloween, ikke jul, sa Aleksander.

Men panelet ble svært positivt overrasket da dråpene kom til munnen.

Her er panelets dom:

Hamar Lillehammer julebrus

hamarlillehammerCLOSE2.jpg Kristine Grue Langset

Terningkast 6

1. plass

Panelets vurdering: Den var god, den smaker jul. Lukter litt pære og kanel, lukter godt.

Smaken forsvant ikke så fort, men den henger litt ved.

— Det er litt champagnebrus, men smaker veldig jul. Mindre kunstig enn de andre, sier Matilde.

Hva tror du nordmenn elsker å drikke i julen?Juleølet danket ut som favorittdrikk i julen

Trio julebrus

trio2.jpg Kristine Grue Langset

Terningkast 5, 2. plass

Panelets vurdering: Fargen får panelet til å være skeptisk på forhånd. Får assosiasjoner til halloween, istedenfor jul.

— Men den lukter klementin, mener Siren.

— Ja, det er jo litt julete, supplerer Matilde.

Denne er ikke dum, mener panelet. Den er ikke for søt, og den gir litt «motstand».

— Det var noe gøy og «nytt» for meg, ikke som klassikerne, sier Matilde.

— Selv om denne sikkert har lange tradisjoner i sitt området, er beskjeden til bryggerinæringen: Ikke slutt å utvikle julebrus, det er spennende med oransje julebrus, sier May Rita.

CB julebrus

CBclose2.jpg Kristine Grue Langset

Terningkast 5, 3. plass

Panelets vurdering: Smak av kanel. God.

— Jeg likte veldig godt denne her, sier May Rita.

— Smaken er god, men det trekker ned at det kunne vært en vanlig brus, litt som champagnebrus, sier Matilde.

— Ikke så julete farge heller, sier Aleksander.

— Men den smakte veldig kanel, det var godt, sier Aurora.

PALLPLASSENE: Årets vinner ble julebrusen fra Hamar Lillehammer. Plass nummer to og tre gikk til Trio julebrus og CB julebrus. Kristine Grue Langset

E.CDahls julebrus (Ringnes)

ringnes1_2.jpg Kristine Grue Langset

Terningkast 4

Panelets vurdering: Mozell blandet med champagnebrus.

Kraftig på smak.

Lukter godt.

— En undersmak av kanel, og det minner meg litt om jul, sier Matilde.

— Barnechampagne med kanel da, sier Aleksander.

Les også Disse julekalenderne er billige eller helt gratis

: 11 tips som ikke koster skjorta

Rudolf & Nissen julebrus (Oskar Sylte)

oscarsylteCLOSE.jpg Kristine Grue Langset

Terningkast 4

Panelets vurdering: Testens beste røde julebrus.

Fin farge.

— Denne luktet jul, mener Aurora.

— Litt søt, men mindre søt enn mange andre, mener Matilde.

- Det er mye viktigere med en god idé, enn godt med penger. Denne familien har virkelig skjønt det, sier forbrukerøkonom.

Les også Her lager hele familien oldemors julekalender

Borg julebrus, gyllen

borg gylden.jpg Kristine Grue Langset

Terningkast 4

Panelets vurdering: Lukter ingefær.

Mange ulike smaker blandet.

— Minner om jul, sier Aleksander.

— Den kunne passet fint til julemiddag med alle de ulike smakene, sier Siren.

Her er gruppen litt delt - derfor fire. De to eldste gir den lavest skår, de tre yngste høyest.

Du har statistikken på din side. En av fire vet ikke hva de ønsker seg:

Les også Dette er julegavene du kan kjøpe før du har fått ønskelistene

Berentsens julebrus, gyllen

berentsensgyllen.jpg Kristine Grue Langset

Terningkast 4

Panelets vurdering: God, litt syrlig. Smak av ingefær og champagnebrus.

Denne var ganske god, mener panelet.

— Kunne kanskje tenkt meg den som julebrus, sier Aleksander.

— Jeg synes den smaker litt som ingefærøl, mener Siren.

Sender du en mann inn for å kjøpe Coca-Cola, kommer han ut med en halvliter til seg selv. Hva skjer når damene sendes inn i butikken med samme oppdrag?Her får du svaretog kan også lese om hvor mye tid vi bruker i butikken og hvorfor vi ender opp med de samme varene foreldrene våre handlet.

Ringnes julebrus

ringnes2.jpg Kristine Grue Langset

Terningkast 3

Panelets vurdering: Fin farge.

Litt søt.

Blant de røde julebrusene er denne slettes ikke verst, mener panelet.

— Jeg er nok den i panelet som liker rød julebrus best, mener Aleksander.

— Også denne blir for søt for meg, sier May Rita.

Les også Inviterte til julefeiring via finn.no

Responsen var overveldende. — Det er mange ensomme som sitter der alene og ikke har noen.

Borg julebrus, rød

borg rød.jpg Kristine Grue Langset

Terningkast 3

Panelets vurdering: Fargen er veldig rosa.

Mye skum.

Smakte litt jul.

For søt.

— Å, denne lukter jo akkurat som den julebrusen jeg drakk som liten, sier Matilde entusiastisk.

— Barn liker denne tror jeg, den er ikke så kunstig, men veldig søt, sier Aurora.

Aass julebrus

aass.jpg Kristine Grue Langset

Terningkast 3

Panelets vurdering: Lukter bringebær.

For søt og kunstig.

— Jeg fikk ikke helt følelsen av jul med denne, sier Matilde.

— Jeg tenker mer på bursdag, kunne vært vanlig rødbrus, supplerer Aleksander.

Her får julegjestene «mobilkurven» - Folk var begynt å bli fjerne når det var bursdager og familieselskaper

Hansa julebrus

hansa.jpg Kristine Grue Langset

Terningkast 2

Panelets vurdering: Fin til mindre barn.

Veldig søt.

— Det sitter lenge igjen en søt ettersmak, mener Matilde.

— Ja, det var litt kvalmende å drikke mye av den, sier Siren.

Samlet har vårt faste reisepanel besøkt alle verdens kriker og kroker – minst én gang. Her gir de sin dom over reisemålene som gjelder for neste år :

Les også 11 reisetips for 2017

Sørlandets julebrus

sørlandets.jpg Kristine Grue Langset

Terningkast 2

Panelets vurdering: Lukter godteri, ikke jul.

Altfor søt.

— Oisann! Veldig søt, som flytende godteri, mener Siren.

— Men den smakte litt appelsin, og det er jo jul da, sier Matilde.

Vi er inne i en tid der hagen er litt tristere og litt naknere. Men det kan du gjøre noe med!

Røros julebrus

røros.jpg Kristine Grue Langset

Terningkast 1

Panelets vurdering: Falt ikke i smak, bitter og tam.

Lukter ingefær, men smakte litt såpe.

— Den minnet litt om jul og pepperkake, men den smakte ikke bra, sier Aleksander.

— Smakte som såpe på tungen, sier May Rita.

— Først vond, men faktisk ikke så ille etter flere slurker. Kanskje den er ganske god til mat, spør Matilde.

Grans julebrus

grans.jpg Kristine Grue Langset

Terningkast 1

Panelets vurdering: Kunstig og litt tam, mener panelet.

— Denne var dårlig, sier May Rita.

— Hvis du har smakt den saften i bjørneflaske? Den var litt sånn, men en dårlig utgave av den, sier Siren.

— Eneste er fargen, det er ok med rødt til jul, sier Matilde.

Les også Åtte grafer som forklarer julegavene vi gir hverandre

Hvem panikkhandler julegaver i størst grad? Hva kjøper vi, og samsvarer det med hva folk ønsker seg til jul?

Romas julebrus, brun

romabrun.jpg Kristine Grue Langset

Terningkast 1

Panelets vurdering: Denne falt heller ikke i smak.

Smakte av såpe.

Litt mye kullsyre.

— Nei, dette var ikke det helt store, sa panelet.

Vi er ikke kommet til Amsterdam for å finne norsk tradisjon. Lysene i Amsterdam gir julestemning god som både gull, røkelse og myrra:

Les også Få førjulsstemning på dette fine julemarkedet

Romas julebrus, rød

romarød.jpg Kristine Grue Langset

Terningkast 1

Panelets vurdering: Høy forventning på forhånd.

Fargen er rød og innbydende.

Luktet rent bringebær.

— Utrolig fin i fargen, men den var ikke god, sier May Rita.

— Jeg synes det smaker mye fargestoffer, og litt olje, sier Matilde.

Les også Tre innsidetips til de beste julebyene

København og London er blant nordmenns julefavoritter, men også østeuropeiske byer trekker.

Berentsens julebrus, rød

berentsensrød.jpg Kristine Grue Langet

Terningkast 1

Panelets vurdering: Kunstig.

Fargen var fin.

— Heller ikke denne røde julebrusen ble vi imponert over, mener panelet.

Her er flere tester:

Les også Test av 13 ferdige grøter

Les også Test av innholdet i 18 typer spekepølse

Les også Test av 17 ferdigretter

Les også Stor test av 30 pølser

Sjekk innholdet av salt og kjøtt